Undis Blikken

Ragnhild Undis Blikken (født 7. mai 1914, død 22. januar 1992) var en norsk skøyteløper. Sammen med to andre kvinner fra Oslo Skøiteklub – Synnøve Lie og Laila Schou Nilsen – var hun blant pionerene innen lengdeløp for kvinner.

Hun vant det uoffisielle verdensmesterskapet på Frogner stadion i 1934. Her satte hun også verdensrekord på 1500 m med tida 2.40,0. I VM samme sted i 1938 ble hun nr. 5.

Blikken ble norgesmester i 1934, 1936 og 1938.

I stortingsvalgårene 1945 for Hedmark, 1957 og 1961 for Oslo stilte hun på valglistene for Venstre, men kom ikke inn på Stortinget ved noen av valgene. Hun arbeidet som informasjonsmedarbeider i Oslo kommune.

Hun har fått en vei oppkalt etter seg på Flisa, Undis Blikkens veg.

 Personlige rekorder 
 500 m – 48,2 
 1000 m – 1.44,4 
 1500 m – 2.39,1 
 3000 m – 5.54,7 
 5000 m – 9.53,1

 Referanser 
Medaljevinnere i Norske Mesterskap på skøyter – Kvinner Senior  på N-S-F.no Sist oppdatert 29. desember 2013. Besøkt 9. mai 2014.
Medaljevinnere i Allround-VM, kvinner (1933–...) 1936–2014  på N-S-F.no Sist oppdatert 23. mars 2014. Besøkt 9. mai 2014.
Norges Offisielle Statistikk. X. 132. Stortingsvalget 1945, side 40, Norges Offisielle Statistikk. XI. 299. Stortingsvalget 1957, side 94 og Norges Offisielle Statistikk. XII. 68. Stortingsvalget 1961, side 115 Alle dokumenter i .pdf-format på Statistisk sentralbyrå. Besøkt 9. mai 2014.

 Eksterne lenker 




Kategori:Norske skøyteløpere
Kategori:Norgesmestere i hurtigløp på skøyter – Allround
Kategori:Tidligere verdensrekordholdere i hurtigløp på skøyter
Kategori:Deltakere for Norge i allround-VM på skøyter
Kategori:Skøyteløpere for Oslo Skøiteklub
Kategori:Venstre-politikere i Hedmark
Kategori:Venstre-politikere i Oslo
Kategori:Personer fra Åsnes kommune
Kategori:Personer fra Hamar kommune
Kategori:Artikler i skøytesportprosjektet
Kategori:Fødsler i 1914
Kategori:Dødsfall i 1992